cyanic-selkie/wikianc huggingface dataset:
پلندری
پلندری ( انگريزی: Pallandri ) پاکستان کی ریاست آزاد کشمیر کا ایک شہر ہے جو ضلع سدھنوتی کا مر کز مقام، راولپنڈی سے 93کلو میٹر کے فاصلے پر واقع ہے سطح سمندر سے ساڈھے چار ہزار فٹ کی بلندی پر واقع ایک نہایت پر فضا مقامات ہے۔ موسمی اعتبار سے یہ آزادکشمیر کا سب سے بہترین مقام ہے کیونکہ یہاں نہ تو بہت بلند مقامات کی طرک شدید سردی ہوتی ہے اور نہ ہی زیریں علاقوں کی طرح گرمیوں میں شدید گرمی، یہاں کا موسم سال کا بیشتر حصہ معتدل رہتا ہے پلندری کی وادی تقریباً چار مربع کلومیٹر ہے۔ یہاں کے لیے بنیادی سہولیات ریسٹ ہاوس، ہوٹل، ہسپتال وغیرہ موجود ہیں اور دیگر ضروریات بھی دستیاب ہیں شہر کے مشرق میں تاریخی مقام جو رانی بلاس پوری کی باولی کے نام سے مشہور ہیں، فن تعمیر کا شاہکار ہیں محکمہ سیاحت کی عدم توجمی کے باوجود قدیم زمانے کی یہ تاریخی عمارت آج بھی قابل دید ہے پلندری راولپنڈیاسلام آباد سے آزادکشمیر کا قریب ترین مقام ہونے کی وجہ سے سیاحوں ک لیے ایک موزوں مقام ہے۔
اہم سڑکیں
آزاد پتن پلندری ہجیرہ روڈ، یہ ضلع پونچھ کی سب سے قدیم سڑک ہے۔ یہ سب سے پہلے 1920میں نکالی گئی۔ راولپنڈی اور گوجر خان سے پونچھ کے درمیان میں پیدل اور اونٹوں پر سفراسی راستے پر کیا جاتا تھا اور سامان پونچھ تک پہنچایا جاتا تھا۔ جنگ آزادی کے دوران میں اس سڑک کو بہت اہمیت حاصل رہی پاکستان کے پہلے وزیر اعظم لیاقت علی خان اسی سڑک کے ذریعے تراڑ کھل تک گئے۔ آزاد پتن سے پلندری کا فاصلہ 24کلو میٹر، پلندری سے تراڑ کھل 30کلو میٹر، تراڑ کھل سے ہجیرہ 19کلو میٹر ہے۔
آزاد پتن منگ روڈ
یہ سڑک 1928میں تعمیر ہوئی اور ایک عرصہ تک راولا کوٹ سے راولپنڈی سفر کا واحد ذریعہ رہی۔ یہ سڑک آزاد پتن سے منگ، نکہ بازار، تھوراڑ، کس بازار اور ٹوپہ سے ہوتی ہوئی راولا کوٹ جاتی ہے۔ آزاد پتن سے منگ 24کلو میٹر، جبکہ منگ سے نکہ بازار 5کلو میٹر ہے۔
پلندری کوٹلی روڈ
یہ بھی ضلع پونچھ کی قدیم ترین سڑکوں میں سے ایک ہے جہاں آزادی کے دوران یہ سڑک سدھنوتی اور کوٹلی کے درمیان میں رابطے کا بڑا ذریعہ تھی مجاہدین نے اسی سڑک پر ڈوگرہ فوج کا پیچھا کیا اور اسی سڑک پر اپنا دفاع قائم کیا، پلندری سے کوٹلی کا فاصلہ 45کلو میٹر ہے۔ اس سڑک پر ٹاہلیان، پنجیڑا اور سرساوہ اہم مقام ہیں۔
پلندری چھ چھن(خان آباد) آزاد پتن روڈ
پلندری سے ایک سڑک براستہ چھ چھن آزاد پتن جاتی ہے، اس کی ایک شاخ براستہ ہولاڑ راولپنڈی جاتی ہے پلندری سے چھ چھن کا فاصلہ تیرہ کلو میٹر، چھ چھن سے آزاد پتن پندرہ کلو میٹر ہے چھ چھن(خان آباد) سے ہولاڑ بارہ کلو میٹر ہے۔
پلندری آزاد پتن کلیاری روڈ
آزاد پتن سے براستہ پتن شیر خان، کلیاری، ڈھلکوٹ مظفر آباد نئی سڑک تعمیر کی گئی ہے۔ اس کے ذریعے پلندری سے مظفر آباد سفر آسان ہو گیا اس راستے سے پلندری سے مظفر آباد 130کلو میٹر ہے۔
پلندری ٹنگی گلہ روڈ
پلندری سے براستہ بیتراں ٹنگی گلہ سڑک تعمیر کی گئی ہے پلندری ٹنگی گلہ تک فاصلہ 22کلو میٹر ہے۔
سیاحت مقامات
پلندری راولپنڈی کی تحصیل کہوٹہ سے مشرق میں دریائے جہلم کے کنارے واقع تین ہزار سے سات ہزار فٹ پہاڑوں پر مشتمل خوب صورت علاقہ سے بلند و بالا پہاڑوں کے درمیان میں چھوٹی چھوٹی وادیاں اس حسن کو دوبالا کرتی ہیں سیاحتی اعتبار سے کئی خوب صورت مقامات ہیں یہ علاقہ مری کے بالمقابل جنوب مشرق میں واقع ہے اس علاقے کے چند اہم مقامات جوسیاحوں کے لیے پر کشش ہیں اور جہاں کچھ سہولتیں موجود ہیں ان کا تذکرہ کیا جاتا ہے۔
پلندری
پلندری راولپنڈی سے 93کلو میٹر کے فاصلے پر واقع ہے سطح سمندر سے ساڑھے چار ہزار فٹ کی بلندی پر واقع ایک نہایت پر فضا مقامات ہے۔ موسمی اعتبار سے یہ آزادکشمیر کا سب سے بہترین مقام ہے کیونکہ یہاں نہ تو بہت بلند مقامات کی طرک شدید سردی ہوتی ہے اور نہ ہی زیریں علاقوں کی طرح گرمیوں میں شدید گرمی، یہاں کا موسم سال کا بیشتر حصہ معتدل رہتا ہے پلندری کی وادی تقریباً چار مربع کلومیٹر ہے۔ یہاں کے لیے بنیادی سہولیات ریسٹ ہاوس، ہوٹل، ہسپتال وغیرہ موجود ہیں اور دیگر ضروریات بھی دستیاب ہیں شہر کے مشرق میں تاریخی مقام جو رانی بلاس پوری کی باولی کے نام سے مشہور ہیں، فن تعمیر کا شاہکار ہیں محکمہ سیاحت کی عدم توجمی کے باوجود قدیم زمانے کی یہ تاریخی عمارت آج بھی قابل دید ہے پلندری راولپنڈی اسلام آباد سے آزادکشمیر کا قریب ترین مقام ہونے کی وجہ سے سیاحوں ک لیے ایک موزوں مقام ہے۔
بارل
پلندری آزاد کشمير سے بارہ ميل جنوب کی طرف دو بڑے نالوں کی درميان اونچی گھاٹی پر ايک عمر رسيدہ اور خستہ حال عمارت جو قلعہ بارل کے نام سے مشہور ہے، زمانے کی مسلسل بے اعتنائيوں کے باوجود اپنی مثال آپ ہے۔ يہ عمارت تقريبا” پونے دو سو سال قبل تعمیر ہوئی- تیرھویں صدی میں کشمير پر مسلم سلاطين کی حکومت کا آغاز ہوا اور سو برس تک مغل حاکم رہے۔ ستر برس تک پٹھان اور 1819ء سے 1845 تک سکھوں کا عمل دخل رہا جبکہ 1846 سے 1947 تک ڈوگرہ خاندان نے اس سر زمين پر اپنے ظلم و تشدد کا بازار گرم رکھا۔ ان حکومتوں کے دوران يہاں کے کئی علاقے آزاد رہے جن میں علاقہ پونچھ (سابق) سر فہرست ہے- آزاد قباءل کی زندگی پرسکون، خوشحال اور فارغ البال تھی- یہ لوگ اپنی طرز زندگی کا ايک عميق اور منفرد فلسفہ رکھتے تھے۔ بيرونی تسلط کو کبھی قبول نہ کرتے تھے۔ جب سری سکھ حکمران نے یہ چاہا کہ پوری رياست پر ان کا قبضہ رہے تو انہوں نے يہاں کے آزاد حکمرانوں کی آزادی سلب کرنے کی غرض سے حملہ کر ديا مگر آزاد قبائل نے متحد ہو کر کفر کو پاک سر زمين سے بھاگنے پر مجبور کر ديا ۔ يہ قلعہ جو بارل کے وسط ميں واقع ہے۔ ايک سو برس تک ڈوگراہ بربريت کا مرکذ رہا ہے۔ اس کے مشرق ميں کوہالہ، مغرب ميں اٹکورہ، شمال ميں پلندری اور جنوب ميں سہنسہ و اقع ہيں۔ اس کا سنگ بنياد 1837 ميں مہاراجا گلاب سنگھ کے دور ميں رکھا گيا۔ اس کی تعمير ايک آنہ يوميہ کی مزدوری پر عمل ميں آ‎‎ئی۔ اس کے پتھر سہر نالہ (جو ڈيڑھ ميل کی دوری پ رہے) سے لائے گئے۔ عوام علاقہ عمارت کی جائے وقوعہ سے مذکورہ نالے تک ايک لمبی قطار بناتے اور پتھروں کو حرکت ديتے رہتے۔ يہ سلسلہ صبح تا شام جاری رہتا حتی کہ عمارت ميں صرف ہونے والے تمام پتھر اسی طریقہ سے لائے گئے۔ علاوازيں سرخی اور چونا پنيالی(جو پانچ میل کی دوری پر ہے) سے لايا گيا۔ ڈوگرہ سا مراج نے مقامی آبادی کو ہراساں کرنے اور ہميشہ کے لیے اپنا مطيع و فرماں بردار بنانے کی غرض اس قدر مظالم ڈھا‎‎ئے کے قلعہ کی تعمير کی ابتدا ميں ايک مقامی مسلمان کو قلعے کے بڑے دروازے کے سامنے والے ستون کے نيچے زندہ دفن کر ديا گيا تاکہ لوگ آزادی کی سی انمول نعمت کو ذہن میں نہ لا سکیں قلعہ کی تعمير ميں جو پتھر استعمال ہوئے ہیں وہ مختلف سا‎‎‎ئيز کے ہيں جن ميں سب سے چھوٹا پتھر “4”7 اور سب سے بڑا “12”7 کا ہے البتہ ايک پتھر کی لمبا‎‎‎‎ئ 96 انچ ہے يہ پتھر بڑے دروازس سے داخل ہوتے ہو‎‎ئے با‎‎ئيں طرف کے دروازے ميں نصب ہے قلعے کی اندرونی ديواريں 22‎ انچ چوڑی ہيں جبکہ باہر کی ديوار 38 انچ چوڑی ہے جس ميں چاروں بندوں کوں اور ہلکی توپوں سے فا‎‎ئير کرنے کی جگہيں موجود ہيں۔ قلعے کی تکميل اس کی تاريخ آغاز سے لے کر مسلسل کام کے باوجود 1839 ميں ہو‎ئی۔ ڈوگرا سا مراج کے قدم اکھڑتے ہی وہی قتل گاہ خاص و عام بچوں کی ايک تربيت گاہ ميں بدل گئی۔ 1947 سے 1957 تک اس قلعے سے مڈل سکول کا کام ليا گيا۔ کيونکہ سکول کيلئے کوئی دوسری عمارت موجود نہ تھی۔ يہ عمارت جو آج کل اپنی بے بسی اور کسمپرسی پر سرگر يہ کناں ہے دو ہال اور اٹھارہ کمروں پر مشتمل ہے۔ اس کے وسط ميں ايک کنواں جو سنتے ہيں کہ بہت گہرا ہوا کرتا تھا، اب مٹی اور پتھروں سے بھر چکا ہے۔ عصر حاضر ميں اس قلعے کے اندر جس کی عمارت تين کنال کے رقبے ميں پھيلی ہوئی ہے۔ شہتوت، ہاڑی، جنگلی اناروں کے علاوہ بے شمار قسم کی خود رو جڑی بوٹياں اگی ہوئی ہيں۔ کچھ ديواريں حالت رکوع ميں ہيں اور کچھ گريباں چاک ہيں۔ چھت گويا تھی ہی نہيں۔ اے کاش کوئی اس بے چارگی و کسمپرسی پر چارہ گری کا بيڑا اٹھاتا۔ قلعہ بارل آج بھی منتظر ہے کسی ايسی آنکھ کا جس کے دريچے ماضی کی عظمت رفتہ کی ديوار پر کھلتے ہيں۔
ناگیشر
پلندری سے مشرق کی جانب تقریباً پانچ کلومیٹر کے فاصلے پر 7000فٹ کی بلندی پر ایک خوب صورت مقام ہے۔ پلندری تراڈکھل روڈ سے ایک کچی سٹرک یہاں تک جاتی ہے۔ یہ سدہنوتی کا بلند ترین مقام ہے اگر یہاں مناسب سہولتیں مہیا کی جائیں تو یہ ایک خوب صورت تفریحی مقام بن سکتا ہے۔
جونجال ہل
پلندری سے تقریباً18 کلومیٹر کے فاصلے پر تراڈکھل روڈ پر ایک خوب صورت مقام ہے 1947ء میں یہاں کچھ عرصہ کے لیے آزاد حکومت کے دفاتر بھی کام کرتے رہے۔ یخ بستہ چشموں اور بیاڈ کے درختوں کے درمیان یہ ایک خوب صورت مقام ہے۔ اس کا ذکر قدرت اللہ شہاب نے شہاب نا مے میں بھی کیاہے۔
دھاردھر چھ (ٹاور)
پلندری سے تقریباً 7 کلومیٹر دور سب سے خوبصورت جگہ ہے آپ راولپنڈی، کوٹلی اور پلندری کے شہروں کے قریب واقع ہے
تاریخی مندر
اسلام پورہ- پلندری سے 6 کلومیٹر دور ایک بہت خوبصورت گاؤں ہے اس گاؤں میں مندر ہے جس میں کئی صدیوں پہلے ہندوؤں کی تعمیر کی گئی تھی-
تعلیم و درجہ
تعلیم میں پلندری یہاں خواندگی کی شرح کم و بیش 79 فیصد ہے ۔
کیڈٹ کالج پلندری
تصغیر|کیڈٹ کالج ،پلندری آزاد کشمیر کا واحد کیڈٹ کالج پلندری شہر سے تقریباً 2 کلو میٹر کے فاصلے پر کوٹلی روڈ پر واقع ہے۔ پہلی جنگ عظیم کے اختتام پر سدہنوتی کے عمائدین کا ایک وفد خانصاب کرنل خان محمد خان کی سرکردگی میں ہندوستان میں انگریز افواج کے کمانڈرانچیف، فیلڈ مارشل آکنیلک سے ملا اور ریاست پونچھ کے فوجیوں کی خدمات اوراس حوالے سے حکومت ہند کی طرف سے کیے گئے اعلانات کے حوالے سے بعض مطالبات میں ایک مطا لبہ یہ بھی تھا کہ سدہنوتی کے مرکزی مقام پلندری میں ملٹری کالج جہلم کی طرز پرایک تعلیمی ادارہ قائم کیا جائے۔ لیکن یہ مطالبے آئینی جدوجہد کا شگار ہو گئے کرنل ایم نقی خان کی گزارش پر 1974میں وزیر اعظم پاکستان ذوالفقار علی بھٹو پلندری کے دورہ پر تشریف لائے تو ایک بار بھر یہ مطالبہ ان کے سامنے رکھا گیا۔ انہوں نے ایک جلسہ عام میں پلندری کے مقام پر کیڈٹ کالج قائم کرنے کااعلان کیا۔ کیڈٹ کالج پلندری کے لیے ابھی ابتدائی امور ہی طے پائے تھے کہ ان کی حکومت ختم ہو گئی اور اس طرح یہ منصوبہ کھٹائی میں پڑ گیا۔ اس منصوبہ کو تعطل میں رکھنے کی کوشش کی لیکن اس وقت کرنل ایم نقی خان یہاں سے اسمبلی ممبر تھے انہوں نے دفتری امور کے حوالے سے سرگرمی سے کام کیا اور ادارے کے قیام کے سلسلے میں نہایت محنت سے کام کیا دفتری رکاوٹوں کو دور کرنے میں بھرپور کوششیں کیں اور بالآخر 1990ء میں اس کالج کا سنگ بنیاد اس وقت کے وزیر اعظم آزادکشمیر سردار سکندر حیات خان نے رکھا۔ 1992ء میں اس ادارے کی تعمیر کا آغاز ہوا اس دوران میں بھی کئی رکاوٹیں حائل رہیں اور کہیں 1998ء میں جاکر اہل سد ھنوتی کے نصف صدی کے مطالبے کی علمی شکل سامنے آئی اور یہاں تدریس کا باقاعدہ آغاز ہوا اس ادارے نے مختصر عرصے میں اپنا مقام پیدا کر لیا ہے۔ آزاد کشمیر کے تمام اضلاع کے لیے اس ادارہ میں نشستیں مختص ہیں اس ادارے نے اس علاقے کے طلبہ کو بھی معیاری تعلیم کا موقع مہیا کیا ہے یہ آزادکشمیر کا پہلا کیڈٹ کالج ہے۔
خان محمد خان گورنمنٹ بوائز پوسٹ گریجویٹ کالج، پلندری
آزادی کے وقت موجودہ آزادکشمیر میں ایک ہی کالج تھا جو میرپور میں قائم تھا آزادی کے بعد جلد ہی مظفرآباد اور راولاکوٹ میں کالج قائم کیے گئے ان تین کالجوں کے بعد 1962ء میں کوٹلی اور باغ اور پھر پلندری میں کالج قائم ہو 1974ء میں اسے ڈگری کا درجہ دیا گیااور پھر 2010ء میں پوسٹ گریجویٹ کالج کا درجہ دیا گیا اس نے علاقے میں تعلیمی ترقی میں اہم کردار ادا کیاآج اس ادارے سے فارغ ہونے والے طلبہ زندگی کے مختلف میدانون، افواج پاکستان، سیاست، معیشت، تعلیم، صحت، انتظامیہ اور دیگر شعبون میں خدمات سر انجام دے رہے ہیں۔
گورنمنٹ گرلز ڈگری کالج، پلندری
1980ء میں گرلز ہائی اسکول کو ترقی دے کر انٹر کالج قائم کیاگیااور اب ڈگری کالج قائم ہے۔ یہ تعلیمی اداردہ سدھنوتی میں خواتین کی تعلیمی ضروریات کو پورا کر رہاہے۔
زمرہ:آزاد کشمیر کے شہر زمرہ:ضلع سدھنوتی زمرہ:ضلع سدھنوتی کے آباد مقامات زمرہ:Short description is different from Wikidata
سینٹ پال، البرٹا
سینٹ پال، البرٹا کینیڈا کا ایک قصبہ جو البرٹا میں واقع ہے۔
تفصیلات
سینٹ پال، البرٹا کا رقبہ 7.89 مربع کیلومیٹر ہے اور اس کی مجموعی آبادی 5,400 افراد پر مشتمل ہے اور 646 میٹر سطح سمندر سے بلندی پر واقع ہے۔
حوالہ جات
زمرہ:ویکی ڈیٹا سے مطابقت رکھنے والی مختصر تفصیل
امام رضا کی ولی عہدی
مرو کی طرف دعوت
تاریخ کے ابتدائی مآخذوں میں مذکور ہے کہ امام رضا نے مدینہ سے بصرہ کی جانب سفر شروع کیا ۔لیکن متاخر منبعوں میں آیا ہے کہ آپ شروع میں مکہ گئے نیز امام محمد تقی آپ کے ہمراہ تھے۔امام نے خانۂ خدا کو خدا حافظ کیا پھر بصرہ کی طرف روانہ ہوئے۔ بہرحال آپ کی بصرہ کی جانب روانگی کی تاریخ201 ق کے محرم 15 تاریخ کے قریب تھی۔
اطلس شیعہ کے مطابق حضرت امام رضا ؑ کو خراسان لائے جانے کا راستہ یہ تھا:: مدینہ، نقره، ہوسجہ، نباج، حفر ابوموسی، بصره، اہواز، بہبہان، اصطخر، ابرقوه، ده شیر (فراشاه)، یزد، خرانق، رباط پشت بام، نیشاپور، قدمگاه، ده سرخ، طوس، سرخس، مرو.
اس راستے کا مستند ترین اور اہم ترین واقعہ آپ کا حدیث سلسلۃ الذہب کو بیان کرنا ہے ۔
ولی عہدی کی پیشکش
مرو میں امام رضا(ع) مستقر ہونے کے بعد مامون الرشید کا ایک قاصد امام رضا(ع) کے پاس آیا اور تجویز دی کہ "میں اپنے آپ کو خلافت سے معزول کرتا ہوں اور خلافت کو آپ کے سپرد کرتا ہوں"، آپ اس سلسلے میں مجھے اپنی رائے سے آگاہ کریں۔ امام(ع) نے سختی سے اس تجویز کی مخالفت کی۔ اس کے بعد مامون نے آپ سے درخواست کی کہ اس کی ولیعہدی قبول کریں اور یہ کہ وہ اپنے بعد خلافت آپ کے سپرد کرے! امام(ع) نے پھر بھی سخت مخالفت کی۔ اس کے بعد مامون نے امام(ع) کو اپنے گھر بلوایا جہاں آپ(ع) اور مامون کے علاوہ فضل بن سہل ذوالریاستین بھی موجود تھا؛ مامون نے کہا: میں مسلمانوں کے امور آپ کے سپرد کرنا چاہتا ہوں اور یہ ذمہ داری اپنے کندھوں سے اٹھانا چاہتا ہوں اور آپ کے کندھوں پر ڈالنا چاہتا ہوں۔
امام رضا(ع) نے جواب دیا: اے امیرالمؤمنین تم کو خدا کی قسم دلاتا ہوں، تم کو خدا کی قسم دلاتا ہوں! میں نے یہ ذمہ داری برداشت کرسکتا ہوں اور نہ ہی اس کی قوت رکھتا ہوں۔
مأمون نے کہا: میں اپنے بعد ولیعہدی کا عہدہ آپ کو سونپ دیتا ہوں۔
امام (ع) نے فرمایا: مجھے اس امر سے معاف رکھو۔
یہاں مامون نے دھمکی کے انداز میں امام(ع) سے کہا: عمر بن خطاب نے شورا کو چھ افراد میں قرار دیا جن میں سے آپ کے جدّ امیر المؤمنین علی بن ابی طالب تھے۔ اور شرط لگائی کہ ان میں سے جو بھی مخالفت کرے اس کا سر قلم کیا جائے۔ کوئی چارہ نہيں ہے اس کے سوا کہ آپ میری تجویز قبول کریں، میں اس کے سوا کوئی اور راستہ اپنے سامنے نہيں پاتا۔
امام(ع) نے جواب دیا: پس میں قبول کرتا ہوں بشرطیکہ "نہ فرمان جاری کروں، نہ کسی کو روکوں، نہ حکم جاری کروں اور نہ ہی کوئی فیصلہ کروں، کسی کا تقرر کروں نہ ہی کسی کو معزول کروں اور نہ ہی کسی کا منصب تبدیل کروں"۔ مأمون نے امام(ع) کی شرط قبول کرلی۔
مأمون نے خطباء اور شعرا کو دعوت دے کر امام رضا(ع) کی ولیعہدی کے سلسلے میں محفل جشن بپا کی۔ اس محفل میں موجود شعرا میں سے ایک دعبل بن علی خزاعی تھے جنہیں امام رضا(ع) نے انعام سے نوازا۔
مأمون نے عیسی جلودی کو امام رضا(ع) کی بیعت کا فرمان دے کر مکہ روانہ کیا۔ مکہ اس وقت ابراہیم بن موسی بن جعفر کے زیر فرمان آچکا تھا جو خود لوگوں کو مامون کی طرف دعوت دے رہا تھا اور جب عیسی جلودی "سبز نعرہ"اور امام رضا(ع) کی بیعت کی دعوت لے کر مکہ میں وارد ہوا تو اہراہیم بن موسی بن جعفر نے اس کا خیر مقدم کیا اور اہلیان مکہ نے امام رضا(ع) کی بیعت کی اور سب نے سبز لباس زیب تن کیا۔ تصغیر|حضرت امام رضا ؑ کی ولی عہدی کے سکے کی پشت
ولی عہدی کا تجزیہ
مأمون نے عراقِ عرب کی ولایت حسن بن سہل کو سونپ دی تھی اور خود مرو میں تعینات رہا۔ علویوں کی ایک جماعت نے خلافت کی لالچ میں عَلَمِ بغاوت بلند کیا اور چونکہ عراقی عوام حسن بن سہل سے ناراض تھے ایک بڑی جماعت نے علویوں کی بیعت کی اور ان کی اطاعت اختیار کی۔ مأمون نے یہ خبر سنی تو خوفزدہ ہوا اور فضل بن سہل ذو الریاستین سے صلاح مشورہ کیا اور فضل کی تجویز پر امام رضا(ع) کو ولی عہد کے طور پر مقرر کرنے کا فیصلہ کیا تا کہ شاید اس روش سے سادات اور علویوں کو اطاعت گزاری پر آمادہ کرسکے۔
ولیعہدی کا مسئلہ امام رضا(ع) کی سیاسی حیات میں ایک اہم مسئلہ ہے۔ امام(ع) کی ولیعہدی کے واقعے کا جائزہ لینے کے لیے تاریخ اسلام، تاریخ خلفائے بنو امیہ نیز بنو عباس کے خلفاء کے بر سر اقتدار آنے کی کیفیت کے بارے میں تحقیق کرنے کی ضرورت ہے۔ امام رضا(ع) کی شہادت (سنہ 203ہجری) تک اسلامی خلافت کی سرزمینوں کی عمومی صورت حال کا خلاصہ کچھ یوں بیان کیا جاسکتا ہے: اموی حکمران عام طور ظالم اور ستمگر تھے اور خلافت سے ان کا مقصد حکومت کرنے کے سوا کچھ نہ تھا۔ صرف عمر بن عبدالعزیز کا رویہ باقی اموی حکمراوں سے کسی قدر مختلف تھا جس کا دور حکومت چندان طولانی نہ تھا۔ این خلفاء کے ظلم و ستم کی وجہ سے اموی حکومت کے خلاف ہر طرف سے بغاوتوں اور بلؤوں کا سلسلہ شروع ہوا۔ زیادہ تر بغاوتوں کا رنگ مذہبی اور دینی تھا۔ مسلمین دین اسلام اور دینی احکام کے احیاء کے لیے اسلامی سرزمینوں میں رہنے والے دیگر آسمانی ادیان کے پیروکار عدل و مساوات کے نفاذ کے لیے خاندان علی(ع) ـ جنہیں "اہل بیت" کہا جاتا تھا ـ سے امید لگائے بیٹھے تھے۔ عباسیوں نے مسلمانوں کی اس امید کو اپنے مقاد میں استعمال کیا۔ بنو عباس نے ابتدا میں نعرہ لگایا کہ وہ مسلمانوں کو بنو امیہ کے شر سے سے چھڑانے کے لیے آئے ہیں اور انھوں نے اپنی تحریک کئی مراحل میں اہل بیت(ع) کے حق میں تبلیغ اور تشہیر کرکے آگے بڑھائی؛ جس کے چند نمونے درج ذیل ہیں:
عباسیوں نے جب حیلہ گری اور فریبکاری کے ذریعے حکومت کو اپنے خاندان میں قائم کیا تو انھوں نے اپنے تمام وعدوں اور نویدوں کو پامال کر دیا اور عوام الناس ـ بالخصوص علویوں کے ساتھ ـ بدسلوکی کا آغاز کیا اور ہر بہانے سے انہيں جہاں پایا آزار و اذیت کا نشانہ بنایا، قید کیا یا قتل کیا۔ عباسیوں نے اپنے بنی اعمام یعنی آل ابی طالب(ع) کے ساتھ جو بزدلانہ سلوک روا رکھا اس کی وجہ سے عوام الناس میں ناراضی کی لہر دوڑ گئی اور اسی رو سے موجودہ نظام کے خلاف بھی بغاوتوں کا سلسلہ شروع ہوا۔ مأمون کے زمانے میں سابقہ عباسی خلفاء سے کہیں زیادہ بلؤوں، بغاوتوں اور تحریکوں کو فروغ ملا۔ مأمون جان گیا کہ مشکلات سے چھٹکارا پانے کے لیے اقدامات کی ضرورت ہے منجملہ:
مأمون کو جب حمید بن مہران اور دوسرے عباسیوں کی طرف سے ملامت کا سامنا کرنا پڑا تو اس نے کہا: "یہ مرد ہماری آنکھوں سے اوجھل تھا؛ وہ لوگوں کو اپنی جانب بلاتا تھا، اسی بنا پر ہم نے فیصلہ کیا کہ وہ ہمارا ولیعہد بنے تاک وہ ہر چند لوگوں کو اپنی جانب بلائے سب کچھ ہمارے حق میں تمام ہوجائے"۔
امام رضا(ع) مأمون کے ارادوں سے واقف تھے چنانچہ آپ نے خود مأمون سے کہا: تم چاہتے ہو کہ لوگ کہنا شروع کریں کہ "علی بن موسی دنیا اور اقتدار کی طرف بےرغبت نہیں ہے بلکہ یہ دنیا ہے کہ اس کی طرف رغبت نہيں رکھتی؛ کیا تم نہيں دیکھتے کہ کس طرح اس نے اقتدار کی محبت میں ولیعہدی کا عہدہ قبول کیا ہے!"۔ جب لوگوں نے امام(ع) سے ولی عہدی قبول کرنے کا سبب پوچھا تو آپ(ع) نے فرمایا: میں نے یہ عہدہ جبر و اکراہ کی بنا پر قبول کیا ہے۔ امام(ع) نے ولیعہدی کا منصب سنبھالنے کے لیے جو شرطیں رکھ لیں وہ در حقیقت حکومت میں شرکت سے آپ کی بیزاری کے مترادف ہیں؛ کیونکہ امام(ع) نے فرمایا: میں ہرگز کسی کو کسی منصب پر متعین نہ کروں گا، کسی کو معزول نہ کروں گا، نہ کسی رسم و روایت کو توڑوں گا اور موجودہ حالت میں کوئی تبدیلی نہیں لاؤں گا؛ صرف دور سے حکومت کے معاملے میں مشیر کا کردار ادا کروں گا۔ اس شرط سے معلوم ہوتا ہے کہ امام(ع) نے یہ عہدہ بامر مجبوری قبول کیا تھا۔ علاوہ ازیں بعض منابع میں منقول ہے کہ امام(ع) نے فرمایا: یہ عہدہ انتہا تک نہ پہنچ سکے گا۔ ولایت عہدی کی سند کی پشت پر امام(ع) کے تحریر کردہ فقروں کو غور سے دیکھا جائے تو معلوم ہوتا ہے کہ امام کو یہ سب کچھ ناپسند تھا اور آپ اس کے ناپسندیدہ انجام سے باخبر تھے۔ چنانچہ بہت تھوڑا عرصہ ہی گذرا تھا کہ بغداد میں عباسیوں نے مامون کے خلاف بغاوت کرکے ابراہیم بن مہدی کے ہاتھ پر بیعت کی؛ [مامون کے دھوکے میں آنے والے] علوی بھی سمجھ گئے کہ اس نے یہ کام ایمان کی رو سے انجام نہيں دیا تھا اور ایک بار پھر عباسیون کے خلاف تحریک شروع ہوئی چنانچہ مامون کے پاس اس کے سوا کوئی چارہ نہ رہا کہ امام رضا(ع) کو راستے سے ہٹا دے۔
مآخذ
زمرہ:امام رضا زمرہ:دوسری صدی ہجری کے واقعات زمرہ:دوسری صدی
سمتھ کالج اسکول فار سوشل ورک
سمتھ کالج اسکول فار سوشل ورک ریاستہائے متحدہ امریکا  کا ایک جامعہ  جو نارتھیمپٹن، میساچوسٹس میں واقع ہے۔
حوالہ جات
زمرہ:میساچوسٹس کی جامعات و دانشگاہیں زمرہ:Articles using infobox university
مستونگ
مستونگ پاکستان کے صوبہ بلوچستان کے ضلع مستونگ کا ضلعی صدر مقام اور شہر ہے۔1991 سے پہلے یہ ضلع قلات کا حصہ تھا مگر بعد میں انتظامی نقطہ نگاہ سے اس کو ایک علاحدہ ضلع بنا دیا گیا۔ اس وقت ضلع مستونگ میں تین تحصیلیں اور تیرہ یونین کونسلیں ہیں۔
تاریخی لحاظ سے ضلع مستونگ بہت اہمیت کا حامل ہیں یہاں پر پاکستان کے گورنر جنرل غلام محمد ایوب خان اور دیگر پاکستانی عہدیدار دورہ کرچکے ہیں بلوچستان کے سیاست میں مستونگ مرکزی کردار ادا کرتا ہیں دو مرتبہ وزیر اعلیٰ بلوچستان نواب غوث بخش اور نواب اسلم رئیسانی کا تعلق اسی ضلع سے ہیں یہاں پہ فارسی (دہہوای) اور براھوی زبان بولا جاتا ہیں مستونگ میں محمدشہی، شاھوانی، دھوار،ریئسانی، مینگل،علیزئی، بنگلزئی،سمالانی،کرد :لہڑی،آبیزٸی جیسے قومیں آباد ہیں مذہب اسلام (سنی) ہیں پیشہ۔ تجارت زراعت باغبانی ہیں مستونگ روڈ، دینگڑھ، کاریزنوتھ، کڈکوچہ، کردگاپ، کانک،منگیچر،دشت اور تیری اس کے قصبے ہیں ‎قیام پاکستان سے پہلے یہ ریاست قلات کا حصۂ تھا
زمرہ:بلوچستان کے آباد مقامات زمرہ:ضلع مستونگ زمرہ:ضلع مستونگ کے آباد مقامات زمرہ:Short description is different from Wikidata
انصاف کا ترازو
ان کی بدنام زمانہ عصمت دری کی فلم نے متھورا اور مایا تیاگی عصمت دری کے واقعات، عصمت دری کے قانون میں ترمیم اور جیسے کے اثرات کے بعد 70 کی دہائی میں ہندوستان میں بڑھتی ہوئی نسائی سرگرمی کے تناظر میں اس کے بعد۔ عصمت دری کے خلاف فورم جس میں عصمت دری کا شکار افراد کو قانونی مدد کی پیش کش کی گئی تھی۔ اس فلم کا تجزیہ سوسی تارو نے اپنے مضمون میں ‘ایک بیان بازی: میڈیا ورژن عصمت دری کے میڈیا ورژن’ (اولمپس میں ، 9 اگست 1981ء میں) میں کیا ہے۔ پری کریڈٹ تسلسل شیڈو پلے میں عصمت دری کو ظاہر کرتا ہے۔ اس کے بعد کہانی میں ایڈورٹائزنگ ماڈل بھارتی (امان) کو ارب پتی رمیش (بابر) کے ساتھ زیادتی کا نشانہ بنایا گیا ہے۔ جب اسے گرفتار کیا جاتا ہے تو ، بھارتی عدالت میں سزا حاصل کرنے سے قاصر ہے۔ بھارتی اور اس کی بہن نیٹا (کولہاپور) کسی دوسرے شہر میں چلی گئیں جہاں نیٹا ، ملازمت کے اشتہار کا جواب دیتے ہوئے ، رمیش نے بھی زیادتی کا نشانہ بنایا۔ بھارتی نے رمیش کو ہلاک کیا اور ایک بار پھر اس قانونی عمل کا سامنا کرنا پڑا ، جس کی صدارت اسی جج نے کی اور اس وکیل کے ذریعہ مقدمہ چلایا جس نے اس سے قبل رمیش کا دفاع کیا تھا۔ اس دلیل کو قانونی تکنیکی صلاحیتوں میں مبتلا کردیا جاتا ہے جب تک کہ یہ جذباتی طور پر نیتا سے پرجوش ہونے کے ساتھ حل نہ ہوجائے۔ فلم میں دکھائے گئے عصمت دری کے تین سلسلے ، جو ویوئورسٹک ریلیش کے ساتھ نکلے تھے ، اس میں کوئی شک نہیں کہ اس کی تجارتی کامیابی میں اہم کردار ادا کیا گیا ہے۔ باپو نے اس فلم کو تلگو میں ایڈی نیام ایڈی دھرم (1982ء) کی حیثیت سے دوبارہ بنایا۔
حوالہ جات
زمرہ:1980ء کی دہائی کی ہندی فلمیں زمرہ:1980ء کی فلمیں زمرہ:بی آر چوپڑا کی ہدایت کاری میں بننے والی فلمیں زمرہ:بھارت میں عصمت دری سے متعلق فلمیں زمرہ:دیگر زبانوں میں دوبارہ بننے والی ہندی فلمیں زمرہ:امریکی فلموں کے بھارتی ریمیک
ہیمپڈن ٹاؤن شپ، کمبرلینڈ کاؤنٹی، پنسلوانیا
ہیمپڈن ٹاؤن شپ، کمبرلینڈ کاؤنٹی، پنسلوانیا ریاستہائے متحدہ امریکا کا ایک ٹاؤن شپ جو Cumberland County میں واقع ہے۔
تفصیلات
ہیمپڈن ٹاؤن شپ، کمبرلینڈ کاؤنٹی، پنسلوانیا کا رقبہ 46.3 مربع کیلومیٹر ہے اور اس کی مجموعی آبادی 28,044 افراد پر مشتمل ہے۔
حوالہ جات
زمرہ:پنسلوانیا کے ٹاؤن شپ زمرہ:کمبرلینڈ کاؤنٹی، پنسلوانیا میں ٹاؤن شپ زمرہ:Short description is different from Wikidata
بالائی-پیرینے
بالائی-پیرینے  ( فرانسیسی: Hautes-Pyrénées) فرانس کا ایک فرانس کے محکمے جو میدی-پیرینے میں واقع ہے۔
تفصیلات
بالائی-پیرینے کا رقبہ 4,464 مربع کیلومیٹر ہے اور اس کی مجموعی آبادی 228,594 افراد پر مشتمل ہے۔
حوالہ جات
زمرہ:1790ء میں قائم ہونے والے ممالک اور علاقے زمرہ:فرانس کے محکمہ جات زمرہ:صفحات مع گراف زمرہ:Short description is different from Wikidata
دانیال محسود
جنوبی وزیرستان کے طالب علم دانیال محسود کا نام گینز ورلڈ ریکارڈ میں درج کر لیا گیا۔ نجی ٹی وی کے مطابق 5 جولائی 2020ء کو دانیال محسود نے ایک منٹ میں 78 ہیلی کاپٹر سپن کرکے ورلڈ ریکارڈ بنایا اور ایک منٹ میں 70 ہیلی کاپٹر سپن کا ریکارڈ توڑ دیا۔
حوالہ جات
حوالہ جات
ماسبات
ماسبات فلپائن کا ایک فلپائن کے صوبے جو بیکول علاقہ میں واقع ہے۔
تفصیلات
ماسبات کا رقبہ 4,151.78 مربع کیلومیٹر ہے اور اس کی مجموعی آبادی 834,650 افراد پر مشتمل ہے۔
حوالہ جات
زمرہ:ماسبات زمرہ:1864ء میں قائم ہونے والے ممالک اور علاقے زمرہ:بیکول علاقہ زمرہ:فلپائن کے صوبے زمرہ:لوزون کے جزائر زمرہ:ویسایا زمرہ:مغربی ویسایا زمرہ:صفحات مع گراف زمرہ:ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات زمرہ:Short description is different from Wikidata
مدھابالیا
مدھابالیا نیپال کا ایک رہائشی علاقہ جو لومبینی زون میں واقع ہے۔
تفصیلات
مدھابالیا کی مجموعی آبادی 8,380 افراد پر مشتمل ہے۔
سلور بینڈ آبشار
سلور بینڈ آبشار آبشار ہے جو آسٹریلیا میں واقع ہے اس کے مقام بہاؤ کی مجموعی بلندی 50 میٹر ہے۔
حوالہ جات
زمرہ:وکٹوریہ (آسٹریلیا) کی آبشاریں زمرہ:Short description is different from Wikidata
پیرس، آرکنساس
پیرس، آرکنساس ریاستہائے متحدہ امریکا کا ایک شہر جو Logan County میں واقع ہے۔
تفصیلات
پیرس، آرکنساس کا رقبہ 12.4 مربع کیلومیٹر ہے اور اس کی مجموعی آبادی 3,532 افراد پر مشتمل ہے اور 123 میٹر سطح سمندر سے بلندی پر واقع ہے۔
حوالہ جات
زمرہ:آرکنساس کے شہر زمرہ:آرکنساس میں 1874ء کی تاسیسات زمرہ:آرکنساس میں کاؤنٹی نشستیں زمرہ:لوگن کاؤنٹی، آرکنساس میں شہر زمرہ:1874ء میں آباد ہونے والے مقامات زمرہ:Short description is different from Wikidata
یبرا دے بسا
حوالہ جات
زمرہ:صوبہ ویسکا کی بلدیات زمرہ:صوبہ ویسکا کے آباد مقامات
زہراو مہدی
زہراو مہدی ایران کا ایک رہائشی علاقہ جو Seyyed Abbas Rural District میں واقع ہے۔
تفصیلات
زہراو مہدی کی مجموعی آبادی 188 افراد پر مشتمل ہے۔
حوالہ جات
زمرہ:جغرافیہ شہرستان شوش کے نامکمل مضامین زمرہ:Short description is different from Wikidata
برٹرم، مینیسوٹا
برٹرم، مینیسوٹا ریاستہائے متحدہ امریکا کا ایک شہر جو مینیسوٹا میں واقع ہے۔
تفصیلات
برٹرم، مینیسوٹا کا رقبہ 1.48 مربع کیلومیٹر ہے اور اس کی مجموعی آبادی 144 افراد پر مشتمل ہے اور 391 میٹر سطح دریا سے بلندی پر واقع ہے۔
حوالہ جات
زمرہ:ٹوڈ کاؤنٹی، مینیسوٹا میں شہر زمرہ:مینیسوٹا کے شہر زمرہ:Short description is different from Wikidata
حد قذف
حد کے معنی
حد کی جمع حدود ہے اس آڑ اور روک کو کہتے ہیں جو دو چیزوں کو ملنے سے روکے وہ سزا جو شریعت اسلامی کے موافق دی جائے حد کہلاتی ہے(فرہنگ آصفیہ) جب کوئی جرم کرتا ہے تو اس میں وہ اللہ کی نافرمانی بھی کرتا ہے اور کسی دوسرے انسان کا نقصان بھی کرتا ہے۔ اب اگر اس جرم میں اللہ کی معصیت اور اس کی نافرمانی کا حصہ زیادہ ہے تو اس پر جو سزا دی جاتی ہے اس کو حد کہتے ہیں‘ جس کی جمع حدود ہے۔ یہ حدود چار ہیں۔ حد زنا‘ حد سرقہ‘ حد قذف اور حد خمر
قذف کے معنی
قذف کے اصلی معنی تیر کو دور پھینکنا،پھر تیر کی شرط ختم کرکے مطلق پھینکنے ڈالنے اور اتارنے کے معنی میں استعمال کیا جانے لگا،جبکہ مجازاًگالی دینے اور تہمت زنا لگانے اور کسی کو عیب لگانے سے منسوب کیا جانے لگا۔ ایک اسلامی فقہی عدلیہ سے متعلقہ اصطلاح، کسی پر زنا کی تہمت لگائی اور گواہوں سے ثابت نہ کر سکا اس وجہ سے تہمت لگانے والے کو جو سزا دی جاتی ہے وہ حد قذف کہلاتی ہے۔ قرآن میں ہے
قذف کی سزا
اس کی سزا اسی کوڑے ہے اور مستقبل میں کسی معاملے میں ان کی گواہی مقبول نہیں۔
قرآن میں
قرآن ميں سورۂ نور کی آیت چار میں اس کی سزا کا بیان ہوا ہے۔ اگر قرآن میں کسی غلطی کی سزا مقرر کی گئی ہو تو وہ اسلامی اصطلاح میں حد کہلاتی ہے۔ اس لیے اس کو بھی حد قذف کہا جاتا ہے۔ سورۂ نور میں اس کے بارے واضح سزا مقرر ہے۔ لیکن حد تب ہی جاری کی جا سکتی ہے، جب مجرم و جرم عین قرآن میں پیش کردہ حکم پر پورے اترتے ہوں، جیسے اس آیت میں پاک دامن عورت کا لفظ صراحت سے آيا ہے، اب اگر کوئی ایسی عورت پر الزام لگا دیتا ہے جو اس سے پہلے زنا کا فعل کرتی رہی ہو، مگر ثابت نہ کر سکا تو اس پر قذف نہیں کیونکہ نے کسی پاک دامن عورت پر الزام نہیں لگایا۔
حدیث میں:
صحيح البخاري (ج:4، ص:10، ط:دار طوق النجاة ):
’’عن أبي هريرة رضي الله عنه، عن النبي صلى الله عليه وسلم قال: «اجتنبوا السبع الموبقات»، قالوا: يا رسول الله وما هن؟ قال: «الشرك بالله، والسحر، و قتل النفس التي حرم الله إلا بالحق، و أكل الربا، و أكل مال اليتيم، و التولي يوم الزحف، و قذف المحصنات المؤمنات الغافلات».‘‘
ترجمہ: ’’حضرت ابو ہریرہ رضی اللہ عنہ سے روایت ہے کہ رسول اللہ صلی اللہ علیہ و سلم نے ارشاد فرمایا: (لوگو) سات ہلاک کردینے والی باتوں سے بچو۔ پوچھا گیا یا رسول اللہ! وہ سات ہلاک کرنے والی باتیں کون سی ہیں؟ فرمایا: (1)کسی کو اللہ کا شریک ٹھہرانا، (2)جادو کرنا، (3)جس جان کو مار ڈالنا اللہ نے حرام قرار دیا ہے اس کو ناحق قتل کرنا، (4)سود کھانا، (5)یتیم کا مال کھانا، (6)جہاد کے دن دشمن کو پیٹھ دکھانا، (7)پاک دامن ایمان والی اور بے خبر عورتوں کو زنا کی تہمت لگانا۔‘‘ okay bye
حوالہ جات
زمرہ:اسلامی سزاہیں زمرہ:حدود زمرہ:زنا سے متعلق قوانین زمرہ:قرآن میں مذکور سزاہیں
ابو الغازی بہادر خان
ابوالغازی بہادُر خان (پیدائش: 24 اگست 1603ء— وفات: 1663ء) وسطی ایشیا کی خان خانیت خیوا کا چغتائی حکمران تھا۔
نام و نسب اور پیدائش
بہادر خان شیبانی اُزبکوں کے خاندان میں سے عرب محمد خان کا بیٹا تھا اور اُس کی والدہ بھی اِسی خاندان کی شاہزادی تھی۔ بہادر خان گرکانج میں 16 ربیع الاول 1012ھ مطابق 24 اگست 1603ء کو پیدا ہوا۔ بہادر خان کے والد عرب محمد خان خیوا میں گرکانج کے حاکم تھے۔
تاج و تخت کے حصول کی کوششیں
1619ء میں بہادر خان کو اُس کے والد نے کاث شہر میں اپنا نائب مقرر کیا لیکن چند روز کے بعد اپنے دو بیٹوں کی سرکشی کے استیصال میں عرب محمد خان جاں بحق ہو گیا تو بہادر کان کو مجبوراً سمرقند میں امام قلی خاں کے پاس پناہ لینا پڑی۔ بعد ازاں طویل جنگ کے بعد وہ اور اُس کا بھائی اسفندیار باہم متحد ہوکر بعض ترکمانی قبائل کی مدد سے اپنے سرکش بھائیوں کو حکومت سے برطرف کردینے میں کامیاب ہو گئے۔ 1623ء میں وہ گرکانج میں اپنے بھائی کا نائب مقرر ہوا لیکن بعض ترکمانی قبائل سے اختلاف کے باعث وہ اپنے بھائی سے جھگڑ پڑا اور اِس جھگڑے کا نتیجہ برا نکلا اور وہ 1626ء میں ناچار حالت میں تاشقند فرار ہوا جہاں اُس نے دو سال قازق دربار (Kazakhs) میں بسر کیے۔ خیوا کا تخت و تاج حاصل کرنے کی ایک مزید کوشش کے بعد وہ بحالت جلاوطنی میں دس سال تک صفویوں کے پاس ایران میں مقیم رہا۔ اِس دور میں بہادر خان کا قیام زیادہ تر اصفہان میں رہا جہاں اُس نے اُن معلومات کو فارسی ماخذوں کے ذریعے اور زیادہ تر وسیع کیا جو اُس نے قازقوں کے دربار میں اپنی قوم کے ماضی کے متعلق حاصل کی تھیں۔
دور حکومت
1642ء میں حاکم خیوا اسفندیار کے انتقال کے بعد بہادر خان خیوا کا حاکم بن گیا۔ خان خیوا کی حیثیت سے اُس نے روس کے ساتھ ساتھ دوسرے ہمسایہ ممالک سے بھی سفارتی تعلقات قائم رکھے حالانکہ اِن سفارتی تعلقات میں بار بار کی جنگوں سے خلل اندازی بھی واقع ہوتی رہی۔ ترکمان قبائل کے خلاف 1644ء، 1646ء، 1648ء، 1651ء اور 1653ء کی مسلسل مہمات کے نتیجے میں قرہ قوم اور منغیشلاق کے بعض قبائل نے بہادر خان کی اِطاعت قبول کرلی۔ 1649ء، 1653ء اور 1656ء میں اُس کے قلمقوں کے خلاف صف آرائی جاری رہی۔ 1655ء اور 1662ء میں وہ بخارا کے خلاف محاذ آرائی میں شریک رہا۔کبھی کبھی وہ اُن روسی قافلوں کو بھی جو اُس کے علاقوں سے گزرتے تھے، لوٹ لینے کی اجازت دے دیتا تھا مگر پھر کسی اور بنا پر نہیں تو اپنے ملک کے تجارتی مفاد ہی کے پیش نظر اِس قسم کی لوٹ مار کا ہرجانہ بھی اداء کردیتا۔ باقی تمام اُمور میں وہ اپنے ملک و سلطنت کی بہبود کی خاطر علم و ہنر کی ترقی میں کوشاں رہا۔ عسکری صلاحیتیں جو معمولی درجے کی تھیں، اُس نے خود سے منسوب کی ہیں جن کا ثبوت اُس کی تاریخی کتب سے بھی ملتا ہے۔
وفات
1663ء میں بہادر خان 60 یا 61 سال کی عمر میں خیوا میں انتقال کرگیا۔
حوالہ جات
زمرہ:1603ء کی پیدائشیں زمرہ:1663ء کی وفیات زمرہ:سترہویں صدی کے مؤرخین زمرہ:وسطی ایشیا کے مؤرخین
بلوچستان میں حملے، فروری 2019ء
16 اور 17 فروری کو بلوچستان کے مختلف مقامات میں سیکیورٹی افواج پر حملوں میں 10 اہلکار ہلاک اور 5 زخمی ہو گئے۔
ضلع لورالائی
بلوچستان کے ضلع لورالائی میں 16 فروری کو نامعلوم مسلح افراد نے فرنٹیئر کور بلوچستان کے 2 اہلکاروں کو نشانہ بنا کر ہلاک کر دیا جبکہ فائرنگ سے ایک راہی بھی زخمی ہو گیا۔ پولیس کے ایک افسر اخلاص کے بقول ایف سی اہلکار موٹر سائیکل پر ژوب روڈ سے گذر رہے تھے کہ راستے میں وہاں پہلے سے گھات لگائے ہوئے مسلح افراد نے ان پر حملہ کیا اور فرار ہو گئے۔
ضلع پنجگور اور ضلع تربت
بلوچستان کے پنجگور اور تربت اضلاع میں 17 فروری بروز اتوار کو فرنٹیئر کور کے اہلکاروں کی گاڑیوں پر نامعلوم افراد نے خودکار اسلحوں سے 2 حملے کیے۔
ضلع لورالائی
تحریک طالبان پاکستان نے سماجی ذرائع ابلاغ پر جاری اپنے ایک بیان میں اس سانحہ کی ذمہ داری قبول کی ہے۔
ضلع پنجگور اور ضلع تربت
ان دونوں واقعات کی ذمہ داری اب تک کسی تنظیم نے قبول نہیں کی ہے لیکن اس سے پہلے ہونے والے بیشتر حملوں کی ذمہ داری بلوچ عسکری تنظیمیں قبول کرتی رہی ہیں۔
حوالہ جات
زمرہ:2019ء میں پاکستان میں دہشت گردی زمرہ:2019ء میں پاکستان میں قتل زمرہ:2019ء میں قتل عام زمرہ:بلوچستان تنازع زمرہ:ضلع پنجگور زمرہ:ضلع لورالائی زمرہ:بلوچستان میں 2019ء زمرہ:بلوچستان، پاکستان میں دہشت گردی کے واقعات زمرہ:پاکستان میں 2019ء میں قتل
اسلم شاہ بہرائچی
مولانا سید اسلم شاہؒ کی پیدائش 1905 ء میں شہر بہرائچ کے مشہور و معروف خاندان میں ہوئی تھی۔آپ خاندانِ شاہ نعیم اللہ ؒ بہرائچی کے چشم و چراغ تھے۔۔آپ کے والد حضرت شاہ الحسن ؒ اپنے وقت کے مشہور و معروف بزرگ ہوئے۔آپ خانقاہ نعیمیہ کے سجادہ نشین تھے۔
حالات
آپ نے ابتدائی تعلیم گھر پر ہی حاصل کی۔مزید تعلیم دارالعلوم ندوۃ العلماء سے حاصل کی تھی۔بہرائچ و اطراف ضلع بہرائچ میں سلسلہ سلسلہ نقشبندیہ مجددیہ مظہریہ نعیمیہ کی اشاعت میں آپ اہم کردار تھا۔آپ کے سیکڑوں مرید تھے۔خاص طور پر بہرائچ ،گونڈہ شہروں ۔ مولانا اسلم شاہؒ نے دارالعلوم ندوۃ العلماء سے سند فراغت حاصل اس کے بعد ارباب دارالعلوم ندوۃ العلماءنے بحیثیت مدرس انہیں آج کے پاکستان کے کوہاٹ(صوبہ سرحد؍خیبر پختونخوا ) بھیج دیا ۔ وہاں 12 سال تک تدرسی خدمات انجام دینے کے بعد 1938ء میں وہاں سے مستعفی ہو کر بہرائچ اپنی خاندانی خانقاہ میں زیب سجادہ ہوئے۔ مولانا محمد ادریس ذکاؔ گڑہولوی اپنے پیر قطب القطاب حضرت مولانا محمد بشارت کریم ؒ کی حیات،مکتوبات اور ملفوظات وغیرہ مبنی تصنیف ’’جنت الانوار‘‘ میں مولانا اسلم شاہ ؒ کے تعارف میں لکھتے ہیں ’’آپ مشہور بزرگ مولانا بشارت کریم ؒ کے مرید اور خلیفہ تھے۔کوہاٹ میں ملازمت کے زمانہ ہی میں مولانا موصوف کی گڑہول آمد و شد شروع ہو ئی۔مولانا نہایت خموشی کے ساتھ گڑہول میں اپنی حاضری کے حالا ت و کیفیات درج کرتے رہے مگر اس کی خبر سوائے ان کے خاص عزیزوں کے دوسروں کو نہ تھی۔مولانا کے انتقال کے بعد ان کے ایک عزیز خاص نے اس بیاض سے سارے مضامین نقل کر کے بھیجے ہیں۔جو قول ِ اسلم کے نام شائع ہوا اسی کتاب میں شامل ہے۔‘‘
وفات
مولانا اسلم شاہ ؒ کی وفات 29 ذی الحجه 1390 ھ مطابق 07 مارچ 1970 ءکو مولسری مسجد واقع گھر پر ہوئی۔آپ کی تدفین احاطہ شاہ نعیم اللہ ؒ بہرائچی واقع خاندانی قبرستان میں ہوئی۔
سیمیل کمین آبشار
سیمیل کمین آبشار آبشار ہے جو برٹش کولمبیا، کینیڈا میں واقع ہے اس کے مقام بہاؤ کی مجموعی بلندی 25 ft ہے۔
حوالہ جات
زمرہ:برٹش کولمبیا کی آبشاریں زمرہ:کامنز زمرہ جس کا ربط ویکی ڈیٹا پر ہے
سینٹ پاولی
سینٹ پاولی ( جرمنی: St. Pauli) جرمنی کا ایک Quarter of Hamburg جو Hamburg-Mitte میں واقع ہے۔
تفصیلات
سینٹ پاولی کی مجموعی آبادی 27,612 افراد پر مشتمل ہے۔
حوالہ جات
زمرہ:ویب آرکائیو سانچے مع وے بیک روابط زمرہ:Short description is different from Wikidata
عبد اللہ بن زبیر حمیدی
نام ونسب
عبداللہ نام،ابوبکر کنیت،پورا سلسلہ نسب یہ ہے،عبداللہ بن الزبیر بن عیسیٰ بن عبیداللہ بن اسامہ بن عبداللہ بن حمید بن زہیر بن الحارث بن اسد بن عبدالعزیٰ بن قصی۔
ولادت
ان کی پیدائش مکہ مکرمہ میں ہوئی لیکن سنہ ولادت اندازہً 150ھ ہے
شیوخ
امام حمیدی کی جلالتِ مرتبت اورتبحرِ علمی کا مزید ثبوت ان کے شُیوخ واساتذہ کی طویل فہرست پر ایک نظر ڈالنے سے مل جاتا ہے،جس میں امام شافعی، مسلم بن خالد، فضیل بن عیاض جیسے فخر زمانہ ائمہ کے نام ملتے ہیں، کہاجاتا ہے کہ وہ حضرت سفیان بن عیینہ کے کیسۂ فیض سے کامل بیس سال تک مستفید ہوتے رہے حافظ ابن حجر رقم طراز ہیں: صحب ابن عینیۃ فاکثر عنہ وھو من اصح الناس عنہ حدیثاً انہوں نے حضرت سفیان بن عیینہ کی بڑی صحبت اُٹھائی اوراسی باعث ان سے بکثرت روایتوں کا سماع حاصل کیا۔ چنانچہ تمام لوگوں میں ابن عیینہ سے سب سے زیادہ صحیح الروایت ہیں۔ ان کے علاوہ حمیدی نے جن علماء سے اکتساب علم کیا ان میں کچھ کے نام یہ ہیں: ابراہیم بن سعد، ولید بن مسلم، وکیع ابن الجراح الرواسی،مروان ابن معاویہ، عبدالعزیز بن ابی حازم،دراوردی،بشر بن بکر التینسی۔
تلامذہ
خودان کے چراغِ علم سے روشنی حاصل کرنے والے تلامذہ میں بلند پایہ ماہرین فن شامل تھے،چند ممتاز نام یہ ہیں، امام بخاری،محمد بن یحییٰ الذہلی، ابوزرعہ،ابو حاتم،بشر بن موسیٰ،سلمہ بن نسیب،یعقوب بن سفیان،محمد بن یوسف السنائی،عبداللہ بن فضالہ،محمد بن احمد القرشی،احمد بن ازہر نیشاپوری،یعقوب بن شیبہ ،محمد بن یسخر،یوسف بن موسیٰ القطان،اسماعیل بن سمویہ،محمد بن یونس الکدیمی،ہارون الحمال،امام بخاری ان کے خاص فیض یافتہ تھے،اور وہ اپنے استاد سے اس درجہ متاثر تھے کہ جامع صحیح میں ۷۵۱ حدیثیں ان کے واسطہ سے روایت کی ہیں،مزید برآں امام مسلم، ابوداؤد، ترمذی، نسائی، اورابن ماجہ نے بھی بواسطہ ان سے روایت کی ہے۔
علمی مقام
حدیث کی طرح فقہ میں بھی امتیازی حیثیت حاصل تھی۔ امام شافعی سے اس فن میں خصوصی مہارت پیدا کی۔ جب امام شافعی مصر گئے تو حمیدی بھی ان کے ساتھ رہے اس طرح وہ امام صاحب کے بکثرت اجتہاد کے امین بن گئے۔ امام شافعی کی وفات کے بعد مصر سے پھر مکہ واپس آ گئے اور وہاں مفتی و فقیہ کی حیثیت سے بڑی شہرت پائی۔ امام شافعی فرماتے کہ میں نے الحمیدی سے بڑھ کرحافظ محدث نہیں دیکھا انہوں نے سفیان بن عیینہ سے 10000(دس ہزار) حدیثیں نقل کیں امام احمد حنبل فرماتے الحمیدی ہم میں امام ہیں
حفظ وضبط
حافظہ کی قوت بلا کی پائی تھی جس کی بدولت حدیث کا ایک وسیع سرمایہ ان کے دماغ میں محفوظ تھا؛چنانچہ اہلِ نظر محققین نے مستند ذرائع سے لکھا ہے کہ امام حمیدی کو اپنے شیخ سفیان بن عیینہ کی مرویات سے دس ہزار حدیثیں زبانی یاد تھیں اسی باعث علامہ ابنِ سعد ان کو کثیر الحدیث لکھتے ہیں۔
ثقاہت وعدالت
ثقہ شیوخ حدیث کے فیضان نے ان کی روایات کو بھی استناد وحجیت کے بلند ترین مقام پر پہنچادیا تھا، ماہرین فن متفقہ طورپر تسلیم کرتے ہیں کہ حمیدی کی مرویات اسناد کے اعتبار سے جس اعلیٰ پایہ کی ہیں،اس کے بعد کسی بلندی کا تصور نہیں کیا جاسکتا ،حد وانتہاء ہے کہ امام بخاری نے ان ہی کی روایت سے اپنی جامع صحیح کا آغاز کیا ہے اوربقول ابن حجر وہ امام حمیدی پر اتنا اعتماد کرتے تھے کہ ان کی روایت ملنے کے بعد وہ کسی دوسرے کی مرویات کو خاطر میں نہ لاتے تھے ابو حاتم کا بیان ہے کہ ھو اثبت الناس فی ابن عیینۃ وھورائیس اصحابہ وھو ثقۃ امام وہ سفیان بن عیینہ کی مرویات کے بارے میں سب سے زیادہ ثبت تھے اور وہ ان کے تلامذہ کے سرخیل تھے،اسی طرح وہ ثقہ امام تھے۔ علاوہ ازیں ابن حبان ، ابو حاتم،ابن سعد اورحاکم نے بھی ان کی توثیق کی ہے۔
فقہ وافتاء
حدیث کی طرح فقہ میں بھی امتیازی حیثیت حاصل تھی، امام شافعیؒ سے اس فن میں خصوصی مہارت پیدا کی اورجب وہ مصر تشریف لے گئے،تو حمیدی بھی ان کے ہمراہ رہے،اس طرح وہ امام صاحب کے بکثرت اجتہادات کے امین تھے،مصر میں اپنے شیخ کی وفات کے بعد مکہ واپس آگئے اوروہاں مفتی وفقیہ کی حیثیت سے بڑی شہرت پائی،حافظ سیوطی نے لکھا ہے کہ وہ مکہ میں افتاء کا مرکز بن گئے تھے،امام بخاریؒ نے ان سے فقہ کی بھی تحصیل کی تھی جیسا کہ حافظ ابن حجر ؒ نے نقل کیا ہے۔ جزم وکل من ترجم البخاری بان الحمیدی من شیوخہ فی الفقہ والحدیث امام بخاریؒ کے تذکرہ نویسوں نے بوثوق لکھا ہے کہ وہ فقہ وحدیث میں امام حمیدی کے شاگرد تھے۔ حاکم کا بیان ہے کہ حمیدی مکہ کے مشہور مفتی،فقیہ اور محدث تھے۔
اعترافِ عُلماء
امام حمیدی کے فضل وتقدم اور بلندی شان کا اعتراف بکثرت علماء نے کیا ہے،جن میں نہ صرف ان کے تلامذہ اورہم عصر اہل علم ؛بلکہ ان کے بعض شیوخ کے اسمائے گرامی بھی شامل ہیں؛چنانچہ ربیع بن سلیمان المرادی سے مروی ہے کہ امام شافعیؒ اکثر فرمایا کرتے: مارأیت صاحب بلغم احفظ من الحمیدی میں نے حمیدی سے بڑا حافظ نہیں دیکھا۔ امام احمدؒ فرماتے ہیں: حمیدیؒ، شافعیؒ،اورابن راہویہ میں ہر ایک امام تھا۔ ابن عدی کا بیان ہے کہ "کان من خیار الناس" حاکم کہتےہیں: ھولا ھل الحجاز فی السنۃ کاحمد بن حنبل لاھل العراق وہ حدیث میں اہلِ حجاز کے لیے وہی مقام رکھتے تھے،جو عراق میں امام احمد کو حاصل تھا۔ امام بخاریؒ شہادت دیتے ہیں کہ حمیدی حدیث میں امام تھے۔ یعقوب بن سفیان کا ارشادہے: حدثنا الحمیدی ومالقیت انصح للاسلام واھلہ منہ حمیدی نے ہم سے حدیث بیان کی اورہم نے ان سے بڑھ کر کسی کو اسلام اورمسلمانوں کا خیر خواہ نہیں دیکھا۔
شمائل ومناقب
زہد وورع اورپاکبازی ونیک طینتی ان کی سیرت کے روشن پہلو ہیں،سنت نبویﷺکے حد غلو تک متبع تھے اورغالباً اسی باعث اہل رائے کو ناپسند فرماتے تھے،عقائد ونظریات اصول السنہ کے نام سے امام حمیدیؒ کا ایک مختصر رسالہ پایا جاتا ہے،اس کے مطالعہ سے ان کے بعض عقائد اورمسلک پر بڑی وضاحت سے روشنی پڑتی ہے،یہ رسالہ مولانا حبیب الرحمن صاحب اعظمی نے اپنی مسند کے آخر میں شامل کردیا ہے،ذیل میں ہم اسی سے حمیدی کے مذہبی خیالات اخذ کرکے درج کرتے ہیں: عقیدۂ قدر کے بارے میں فرماتے ہیں "ہمارے نزدیک سنتِ ثابتہ یہ ہے کہ انسان خیر و شر اورتلخ وشیریں کے بارے میں تقدیر پر کامل ایمان رکھے اوریہ یقین رکھے کہ ہر راحت و مصیبت اللہ جل شانہ کے فیصلہ کے مطابق ہوتی ہے۔ ایمان کے متعلق کہتے ہیں، وہ قول و عمل دونوں کا نام ہے جس میں کمی و بیشی ہوتی ہے، قول بغیر عمل کے بیکار ہے،اورقول وعمل بغیر نیت کے غیر مفید ہیں، اسی طرح اگر قول عمل اورنیت سب ہو لیکن اتباعِ سنت نہ ہو تو اس سے بھی کوئی فائدہ نہیں،سفیان بن عیینہ فرمایا کرتے تھے "الایمان قول وعمل یزید وینقص"ان کے بھائی ابراہیم بن عیینہ نے کہا اے ابو محمد یہ نہ کہیے کہ ایمان میں کمی ہوتی ہے،یہ سن کر حضرت سفیان غضبناک ہوگئے اورفرمایا، اولڑکے تم خاموش رہو،ایمان یقیناً کم ہوتاہے،یہاں تک کہ بالکل ختم ہوجاتا ہے۔ فرمایا:قرآن پاک خدا کا کلام ہے جو شخص اسے مخلوق کہتا ہے وہ بدعتی ہے۔ فرمایا:صحابہ کرام کا احترام نہایت ضروری ہے،ہر مومن کو ان کے لیے استغفار ودعا کرتے رہنا چاہیے؛کیونکہ خداوندِ قدوس نے قرآن میں ارشاد فرمایا ہے: "وَالَّذِينَ جَاءُوا مِنْ بَعْدِهِمْ يَقُولُونَ رَبَّنَا اغْفِرْ لَنَا وَلِإِخْوَانِنَا الَّذِينَ سَبَقُونَا بِالْإِيمَانِ" اورجو ان کے بعد آئے دعا کرتے ہیں کہ اے ہمارے پروردگار ہمارے اورہمارے بھائیوں کے جو ہم سے پہلے ایمان لائے ہیں،گناہ معاف فرما،اس میں مسلمانوں کو صحابہؓ کے لیے استغفار کا حکم دیا گیا ہے،پس جو کوئی ان کو بُرا بھلا کہے وہ سنت سے منحرف ہے اورایسا شخص مالِ غنیمت سے محروم کردیا جائے گا۔
وفات
ربیع الاول ۲۱۹ھ میں اپنے وطن مکہ ہی میں رحلت فرمائی، سالِ وفات ۲۲۰ھ بھی بیان کیا جاتا ہے،لیکن اکثر نے اول الذکر ہی کو اختیار کیا ہے۔
تصنیفات
مذکورہ بالا رسالہ اصول السنہ کے علاوہ امام حمیدی کی کئی اورتصانیف کے نام بھی ملتے ہیں جو یہ ہیں: ۱۔کتاب الرد علی النعمان ۲۔کتاب التفسیر ۳۔مسند مسند:یہ امام حمیدی کی سب سے زیادہ مشہور کتاب ہے جس نے انہیں علم حدیث کی تاریخ میں ایک زندہ جاوید مقام عطا کیا ہے،مختلف ممالک میں مسانید کے مجموعے مرتب کرنے میں جن علماء کو شرف اولیت حاصل ہو اان میں حمیدی کانام بھی ہے ،کہاجاتا ہے کہ مکہ میں سب سے پہلے ان ہی نے مسند تصنیف کی،یہ گیارہ اجزاء پر مشتمل ہے اور اس میں ۱۲۹۳ حدیثیں ہیں،اکثر روایتیں مرفوعاً مروی ہیں اورصحابہ وتابعین کے کچھ آثار بھی اس میں شامل ہیں۔ شاہ عبدالعزیز محدث دہلویؒ نے مسند حمیدی کا آغاز جابر بن عبداللہ کی حدیث کو قرار دیا ہے،لیکن یہ واقعہ کے خلاف ہے، بقول مولانا اعظمی معلوم ہوتا ہے کہ حضرت شاہ صاحب نے کسی غیر مستند نسخہ پر اعتماد کرتے ہوئے ایسا لکھ دیا ہےورنہ جیسا کہ مسند سے ظاہر ہے،حضرت ابو بکر صدیقؓ کی حدیث سے اس کا آغاز ہوا ہے اوریہی تمام اربابِ مسانید کا طریقۂ کار رہا ہے کہ وہ پہلے خلفائے راشدین کی علی الترتیب روایات نقل کرتے ہیں،اس کے بعد عشرہ مبشرہ صحابہ کی حدیثیں اس کے بعد دوسروں کی ،امام حمیدی نے اسی سنت کی اتباع کی ہے۔ مسند کے نسخے ایک زمانہ تک نایاب رہے پھر مولانا حبیب الرحمن اعظمی نے جو قدیم کتب کی تلاش وتحقیق اورتصحیح وتحشیہ میں شہرت رکھتے ہیں اورجنہوں نے اس سلسلہ کے کئی کارہائے نمایاں انجام دیے ہیں، مسند کے کئی مخطوطات کا پتہ چلایا جو دارالعلوم دیوبند مکتبہ سعید یہ، حیدرآبادجامعہ عثمانیہ اوردارالکتب الظاہر یہ دمشق میں محفوظ تھے۔ ان ہی قلمی نسخوں کی مدد سے مولانا اعظمی نے ۱۹۶۳ء میں پہلی بار مسند حمیدی کو دو جلدوں میں اڈٹ کیا ہے اورمجلس العلمی کراچی سے ان کی اشاعت ہوئی، دوسری جلد کے آخر میں رسالہ اصول السنہ بھی شامل ہے۔
مسند کے رواۃ
مسند کو امام حمیدی سے بکثرت علماء نے روایت کیا ہے،حافظ ابن حجر نے فتح الباری میں ابو اسماعیل السلمی (۲۸۰ھ) اوربشر بن موسیٰ الاسدی کا نام ذکر کرنے کے بعد "رواۃ غیر واحد" لکھ کر اس طرف اشارہ کیا ہے کہ مسند کے اور بھی بہت سے رواۃ ہیں۔ لیکن آج جو مسند ہمارے سامنے موجود ہے وہ امام بشر بن موسیٰ الاسدی سے مروی ہے ،اس کے علاوہ کسی دوسرے کی روایت کردہ مسند کا اب تک سراغ نہیں لگ سکا ہے،ذیل میں بشر کا مختصر تعارف درج کیا جاتا ہے۔ بشر نام، ابو علی کنیت،اورنسب نامہ یہ ہے،بشر بن موسیٰ بن صالح بن شیخ بن عمیرہ بن حبان بن سراقہ بن مرثد بن حمیری ۱۹۰ھ میں پیدا ہوئے،وطن مالوف بغداد تھا،بنواسد کے خاندان سے تعلق رکھتے تھے،جو فضل وتقدم ،امارت وریاست اورشرافت میں بہت مشہور اورترقی یافتہ خاندان تھا اورحقیقت یہ ہے کہ امام بشر تمام خاندانی خصوصیات کے امین تھے۔ امام بشر نے ابو نعیم فضل بن دکین،روح بن عبادہ،خلاد بن یحییٰ ،ہوذہ بن خلیفہ،عبداللہ بن الزبیر الحمیدی،حسن بن موسیٰ الاشیب،علی بن الجعد،اصمعی،سعید بن منصور،خلف بن الولید اور عمر بن الحکام وغیرہ مشاہیر اہل علم کے سامنے زانوئے تلمذ تہ کیا اوران کے جملہ کمالات کو اپنے سینے میں منتقل کیا،یہاں تک کہ ان کی جلالتِ مرتبت کی بنا پر امام احمد بن حنبل بھی بایں ہمہ تبحر وفضل ان کی توقیر وتکریم کرتےتھے دارقطنی کا بیان ہے: بشر بن موسیٰ الاسدی ثقۃ نبیل بشر بن موسیٰ الاسدی ثقہ اورشریف انسان تھے۔ علامہ ابن الجوزی رقم طراز ہیں: کان ھو فی نفسہ ثقۃ امینا عاقلا رکینا وہ بذاتِ خود نہایت ثقہ امین اوربہت عقلمند تھے۔ ۲۶،ربیع الاول ۲۸۸ھ بروز شنبہ ان کی شمع بغداد میں گل ہوگئی،مقبرہ باب البتن میں تدفین ہوئی،جنازہ میں ایک جمعِ غفیر شریک تھا کہا جاتا ہے کہ امام بشر آخر زندگی میں اپنی پیری اورضعف کے بارے میں اکثر یہ اشعار پڑھا کرتے تھے: ضعفت ومن جاز الثمانین یضعف وینکرمنہ کل ماکان یعرف ویمشی رویدًا کالا سیر مقیدًا تدانی خطاہ فی الحدید ویرسف
حوالہ جات
زمرہ:راویان حدیث زمرہ:شوافع
زمرہ:قریش زمرہ:محدثین زمرہ:مکی شخصیات زمرہ:اثری شخصیات زمرہ:نویں صدی کے ماہرین قانون
الرجی
تصغیر|ایک شخص کے ہاتھ کی جلد کا الرجی کے لیے معائنہ کیا جا رہا ہے۔ چونکہ ہاتھ کے مخصوص متاثرہ حصوں کی شناخت مطلوب ہے، اس لیے قلم کی مدد سے نشانات کے نمبر درج کر دیے گئے ہیں۔ نیز اس سے حاصل معلومات کو الگ سے نوٹ کیا جا رہا ہے۔ مدافعاتی نظام انسانوں کو نقصان دہ عناصر مثلاً وائرس اور بیکٹیریا سے بچاتا ہے۔ الرجی کسی عنصر کے خلاف مضبوط مدافعاتی رد عمل ہوتا ہے، جو بہت سے لوگوں کے لیے نقصان دہ نہیں ہوتا۔ اس عنصر کو'الرجی' کہتے ہیں​۔ایسے لوگ جن کو الرجی ہوتی ہے، ان کا مدافعاتی نظام حملہ کرنے والے الرجن کے خلاف زیادہ رد عمل ظاہرکرتا ہے اور علاج بھی کرتا ہے۔ جس کے نتیجے میں ایسی علامات ظاہر ہوتی ہیں جن میں تھوڑی تکلیف بھی ہوتی اور لچھ لوگوں کو زیادہ بھی ہوتی ہے۔
علامات
آنکھوں میں خارش اور سوزش الرجی کی عام علامات میں سے ہیں۔ ان کو ٹھیک کرنے کا موثر اور تیز علاج تھوڑا مشکل ہے۔ الرجن کے گرد تھوڑی دیر موجودگی الرجی کی علامات کا باعث بنتی ہے۔ بعض لوگوں میں الرجی کا اظہار سوزش زدہ اور پانی سے بھری ہوئی آنکھوں کی بجائے ناک میں خارش اور سوزش کے ذریعے ہوتا ہے۔
اقسام
الرجی کی دو عام قسمیں ہیں۔ ایک شدید (Acute) اور دوسرے دائمی (Chronic)۔ پہلی قسم میں الرجی کے وہ تمام مسائل شامل ہیں جن کا فوری علاج کرنا ضروری ہوتا ہے۔ مثلًا کھانا کھاتے ہی جسم پر خارش کا شروع ہو جانا یا داپھڑ یا ددوڑا پڑ جانا فورا قے یا دستوں کا شروع ہو جانا یا آدھے سر کا درد شروع ہونا وغیرہ جب کہ دوسری قسم میں وہ تمام الرجیز شامل ہیں جنہیں مریض برداشت کرتا رہتا ہے اور وہ کئی دن ہفتوں ، مہینوں یا سالوں میں جاکر شدت اختیار کرتی ہیں مثلًا کھانسی ، دمہ، ناک کا گوشت بڑھنا، مستقل نزلہ، آنکھوں میں خارش، صبح اٹھتے ہی چھینکوں کا شروع ہو جانا، نہانے کے بعد جسم میں خارش ہونا، جوڑوں کا درد، گلے میں مستقل خراش، پیٹ کا مستقل خراب رہنا یا پتلے پاخانے کا ہونا اور مختلف اقسام کی جلدی بیماریوں کے علاوہ جسم کے حصوں مثلًا چہرے یا ہونٹوں کا سوجنا اور خارش کی وجہ سے جسم پر دھبے وغیرہ پڑنا شامل ہیں۔
حوالہ جات
زمرہ:تنفسی امراض زمرہ:مناعی نظام زمرہ:مناعیات زمرہ:آر ٹی ٹی زمرہ:ویکی ڈیٹا سے مطابقت رکھنے والی مختصر تفصیل
نجم الدین نسفی
نام
عمر بن محمد بن احمد بن اسمٰعیل بن محمد بن لقمان نسفی المعروف بہ مفتی ثقلین، ابو حفص، نجم الدين نسفی: نجم الدین لقب اور ابو حفص کنیت تھی۔
ولادت
ان کی ولادت 461ھ 1068ء نسف میں پیدا ہوئے اور اسی کی طرف نسبت رکھتے ہیں۔
علمی مشاغل
فقہ صدر الاسلام ابی الیسر محمد بزدوی شاگرد ابی یعقوب یوسف سیّاری تلمیذ ابی اسحٰق حاکم نوقدی شاگرد ہندوانی سے حاصل کی اور آپ سے آپ کے بیٹے ابو اللیث احمد بن عمر المعروف بہ مجد نسفی نے تفقہ کیا اور آپ کی بعض تصانیف صاحب الہدایہ اور ابو بکر احمد بلخی المعروف بہ ظہیر نے آپ سے پڑھیں اور عمر بن محمد عقیلی نے روایت کی۔ چونکہ آپ انس و جن کا جانتے تھے اس لیے لوگ آپ کو مفتی ثقلین کہتے تھے،مشائخ بھی آپ کے بہت تھے اس لیے ایک کتاب آپ نے اپنے مشائخ کے اسماء میں جمع کی اور نام اس کا تعداد الشیوخ العمر رکھا۔
تصانیف
ان کی تصانیف 100 کے قریب ہیں ان میں سے
وفات
ان کی537ھ- 1142ء میں سمرقند میں وفات پائی
حوالہ جات
زمرہ:1067ء کی پیدائشیں زمرہ:1142ء کی وفیات زمرہ:احناف زمرہ:ایرانی فضلا زمرہ:بارہویں صدی کے اسلامی مسلم علما زمرہ:حنفی فقہا زمرہ:خراسان کی شخصیات زمرہ:محدثین زمرہ:ماتریدی شخصیات زمرہ:فارسی سنی علماء اسلام زمرہ:Short description is different from Wikidata
ڈیرہ بگٹی
ڈیرہ بگٹی صوبہ بلوچستان کے ضلع ڈیرہ بگٹی کا اہم شہر ہے۔ یہاں کے زیادہ تر لوگ بگٹی قبیلے سے تعلق رکھتے ہیں۔اسکےعلاوہ تمن شمبانی بھی یہاں آباد ہے جن کے سردار صوبدار خان کھیازی ہیں جن کا ہیڈ کوارٹر لوٹی ہے لوٹی کو سب تحصیل کا درجہ حاصل ہے تمن شمبانی کی تین شاخیں ہیں جن میں شمبانی کھیازئی اور سیدیانی شامل ہیں جن کے زرعی زمینیں لوٹی. مرو. کیچی قلات لوپ. اور سوری میں ہیں بہادر اور دلیر قبیلہ ہے جبکہ ڈیرہ بگٹی  نواب اکبر بگٹی کی وجہ سے مشہور ہے۔ یہاں سے بگٹی تھیریم، جسے بلوچی تھیریم بھی کہا جاتا ہے اس کے فوسلز دریافت ہوئے ہیں
ڈیرہ بگٹی میں اکثریت بگٹیوں کی ہے تاہم یہاں دوسری اقوام کے ساتھ ساتھ دوسرے مذاھب کے لوگ بھی رہتے ہیں۔ مری بگٹی ریاست: برطانوی راج کے دوران بلوچستان کا قبائلی علاقہ تھا۔ اب اس علاقے میں تین اضلاع کوہلو، ڈیرہ بگٹی اور سبی ہیں۔ یہ علاقہ مری بگٹی ایجنسی کہلاتا تھا اور پھر بطور تحصیل ضلع سبی میں شامل رہا، بعد ازاں جولائی 1983ء میں ضلع ڈیرہ بگٹی قائم ہوا، یہ شہر بگٹی قبیلہ کا صدر مقام ہے اور ضلع و تحصیل ڈیرہ بگٹی کا بھی ہیڈ کوارٹر ہے۔ تحصیل سوئی میں 1951ء میں گیس دریافت ہوئی، ضلع کو تین سب ڈویژن میں تقسیم کیا گیا ہے،
ضلع ڈیرہ بگٹی میں چار بڑی گیس فیلڈز ہیں۔۔
حوالہ جات
زمرہ:بلوچستان کے آباد مقامات زمرہ:بلوچستان کے شہر زمرہ:ضلع ڈیرہ بگٹی
نوشابہ برنی
نوشابہ برنی (نومبر 1932 ء - 11 فروری 2016) پاکستان سے تعلق رکھنے والی ایک خاتون صحافی تھیں۔ وہ ملک پاکستان کی پہلی خاتون صحافی تھیں۔
پس منظر
برنی نومبر 1932 میں برٹش انڈیا (موجودہ  ہندوستان ) کے شہر ناگپور میں پیدا ہوئیں ۔ آکسفورڈ یونیورسٹی پریس ، کراچی کی منیجنگ ڈائریکٹر آمنہ سید سمیت اس کے 6 بہن بھائی (4 بھائی اور 2 بہنیں) تھے۔ 1947 کی پاک بھارت تقسیم  کے موقع پر ، وہ اپنے خاندان کے ساتھ پاکستان ہجرت کر گئیں۔ ان کی شادی بھی ایک صحافی آؤٹ لک میگزین کے ایڈیٹر  اقبال حسن برنی سے ہوئی تھی،  جن سے ان کا ایک بیٹا اور دو بیٹیاں تھیں۔  انہوں نے 1950 کی دہائی میں کیلیفورنیا ، برکلی  یونیورسٹی سے اعلیٰ تعلیم حاصل کی اور صحافت میں ماسٹر ڈگری حاصل کی۔  وہ  جامعہ کراچی میں مدرس کی خدمات بھی سرانجام دیتی رہیں اور صحافت کا مضمون پڑھاتی تھیں۔
کیریئر
برنی نے پاکستان کی متعدد تنظیموں میں کام کیا جن میں پاکستان انٹرنیشنل ایئر لائنز (پی آئی اے) ، ڈان اخبار اور آغا خان یونیورسٹی ، کراچی شامل تھے۔ ان کا انتقال 2016 میں  کراچی میں ہوا تھا۔
حوالہ جات
زمرہ:مہاجر شخصیات زمرہ:کراچی کی شخصیات زمرہ:پاکستانی خواتین صحافی زمرہ:2016ء کی وفیات زمرہ:1932ء کی پیدائشیں زمرہ:ویکی ڈیٹا سے مطابقت رکھنے والی مختصر تفصیل
ابو البرکات نسفی
ابو البركات نسفی کتاب المنار کے مصنف اور حنفی فقہا میں معتبر نام ہیں۔
نام
عبد اللہ بن احمد بن محمود حافظ الدين ابو البركات، فقیہ حنفی مفسر نسبت علاقہ نسف کی طرف ہے جو صغد کے علاقے میں ہے، تاریخ میں ان کی ولادت نہیں ملتی۔
مشائخ
ابو البرکات نسفی شمس الائمہ كردری حمید الدین ضریر بدر الدین خواہر زادہ اوراحمد العتابی کے شاگرد تھے۔
شاگرد
ان کے شاگردں میں مظفر الدین الساعاتی مصنف مجمع البحرین اور حسام الدین السغناقی شارح ہدایہ تھے۔
علمی خدمات
مدرسہ القطبیہ السلطانیہ میں درس دیتے تھے۔
وفات
ابو البرکات نسفی 710ھ، 1310ء ايجج (خوزستان)کے قریب اصفہان سفر میں انتقال کیا اور وہیں دفن ہوئے۔